மதுரை கள்ளழகர் கோயில் கட்டுமான வழக்கு

ரூ.40 கோடி அரசாணை ரத்து, உயர் நீதிமன்றம் அதிரடி... கள்ளழகர் கோயிலில் என்ன நடக்கிறது? 
கோயிலை தனிப்பட்ட சொத்தாக அரசு கருத முடியாது: உயர் நீதிமன்றம் அதிரடி‘Temple not state’s fiefdom’: Madras HC stays Kallazhagar works
தீர்ப்பின் முக்கிய அம்சங்கள்
  2022-ம் ஆண்டு மார்ச் மாத நிலவரப்படி கள்ளழகர் கோயிலின் உபரி நிதி, ரூபாய் 96 கோடியே 60 லட்சம் ரூபாயாக இருந்துள்ளது. இது 2023-ம் ஆண்டில் 107 கோடியே 60 லட்ச ரூபாயாக உயர்ந்துள்ளது. ஆனால், 2024 மார்ச் மாதத்தில் இந்தத் தொகை சுமார் 62 கோடியே 37 லட்ச ரூபாயாகக்  குறைந்திருப்பதைச் சுட்டிக்காட்டிய நீதிபதிகள், முறையான வரவு-செலவுத் திட்டம் மற்றும் அறங்காவலர் ஒப்புதல் இன்றி நிதியைப் பயன்படுத்துவது தெய்வக் குற்றம் என்றும் வேலியே பயிரை மேய்வதற்கு இது தெளிவான எடுத்துக்காட்டு எனக்கடுமையாக விமர்சித்தனர். ஏற்கனவே கட்டுமானத்திற்கு செலவிடப்பட்ட தொகையைக் கோயிலுக்கு தமிழ்நாடு அரசு திருப்பித் தர வேண்டும். 

கோயில் நிதி எவ்வாறு தணிக்கை செய்யப்படுகிறது என்பது கேள்விக்குறியாக உள்ளதாகக் குறிப்பிட்டுள்ள நீதிபதிகள், "தணிக்கை மேற்கொள்ளப்படும் விதம் குறித்து இரண்டு வாரங்களில் இந்து சமய அறநிலையத் துறை அறிக்கையைத் தாக்கல் செய்ய வேண்டும்" என்றும் உத்தரவிட்டனர்.

 கோயில் வளாகத்தில் அக்னி புஷ்கரணி பகுதிக்கு அருகில் பணியாளர் குடியிருப்புகள் கட்டப்பட்டு வருகிறது. "இதுபோன்ற கட்டுமானத்தால் அக்னி புஷ்கரணி பாதிக்கப்படும் என்பதை ஏன் கவனத்தில் எடுத்துக் கொள்ளவில்லை" என நீதிபதிகள் தெரிவித்தனர்.

 அக்னி புஷ்கரணிக்கு அருகில் குடியிருப்புகள், கழிவுநீர் சுத்திகரிப்பு நிலையம் ஆகியவற்றை அமைக்கக் கூடாது. இந்தத் திட்டங்கள் ரத்து செய்யப்படுகிறது. இதற்காகச் செலவிடப்பட்ட தொகையை கோயிலுக்கு தமிழ்நாடு அரசு திருப்பி வழங்க வேண்டும்" என்று தீர்ப்பில் நீதிபதிகள் கூறியுள்ளனர்.

 கோயில் நிதியை எவ்வாறு பயன்படுத்துவது என்பதைத் தீர்மானிக்கும் அதிகாரம் கோயில் அறங்காவலர்களுக்கே மட்டுமே உள்ளது என்றும், இந்து சமய அறநிலையத் துறை அல்லது தமிழ்நாடு அரசு இதில் தன்னிச்சையாக முடிவெடுக்க முடியாது என்றும் நீதிமன்றம் தெளிவுபடுத்தியது. அழகர்கோயிலுக்கு புதிய அறங்காவலர் குழுவை அமைக்க உடனடியாக நடவடிக்கை எடுக்க வேண்டும். 

 1968 முதல் தொடரும் செயல் அலுவலர் (Executive Officer) பதவிக்காலம் குறித்து கேள்வி எழுப்பிய நீதிமன்றம், செயல் அலுவலர் நியமிக்கப்பட்டு ஐந்தாண்டுகளுக்கு மேலாகியிருந்தால், அவருக்கு பதிலாக நிர்வாகம் தெரிந்த ஒரு மேலாளரை நியமிக்க வேண்டும். 

 தொல்லியல் நினைவுச் சின்னங்களை மறைக்கும் வகையில் கட்டுமானங்கள் மேற்கொள்வதை நிறுத்த வேண்டும். இதற்காகச் செலவிடப்பட்ட தொகையைக் கோயிலுக்கு தமிழ்நாடு அரசு திருப்பித் தர வேண்டும்.

பின்னணி
2024-ம் ஆண்டு அழகர் கோயில் வளாகத்தில் அர்ச்சகர்கள் குடியிருப்பு, விருந்தினர் மாளிகை, உணவகங்கள், பக்தர்கள் தங்குவதற்குக் கட்டடம், கடைகள், கழிப்பறைகள், மேல்நிலை நீர்தேக்கத் தொட்டி, கழிவுநீர் சுத்திகரிப்பு ஆகியவை கட்டுவதற்காக தமிழ்நாடு அரசு அரசாணை வெளியிடப் பட்டிருந்தது. 

மதுரை கள்ளழகர் கோயில் வளாகப் பகுதிகளில் ரூபாய் 40 கோடி செலவில் இந்து சமய அறநிலையத் துறை & தமிழ்நாடு அரசு இணைந்து புதிய கட்டுமானங்களை மேற்கொண்டு வருவதை தடை செய்யக் கோரி,  கோயில் அருகே உள்ள வெள்ளரிப்பட்டி எனும் கிராமத்தைச் சேர்ந்த ஏ. வி. பி. பிரபு மற்றும் நாகப்பட்டினம் மாவட்டத்தைச் சேர்ந்த சௌரிராஜன் என்பவர் சென்னை உயர்நீதிமன்ற மதுரைக் கிளையில் மனு ஒன்றைத் தாக்கல் செய்திருந்தனர்.

இவ்வழக்கின்மனுதாரர் ஏ. வி. பி. பிரபு தரப்பில் ஆஜரான வழக்கறிஞர் எம். ஆர். வெங்கடேஷ், அறநிலையத் துறையின் சட்ட விதிகளின்படி, "கோவிலின் பராமரிப்பு செலவினங்கள் அனைத்தும் நடப்பு வரவுகளில் இருந்து செயல்படுத்தப்பட வேண்டுமென அன்றி உபரி நிதியில் இருந்து அல்ல என வாதாடினார். மேலும் சட்டத்திற்கு புறம்பாக கள்ளழகர் கோவில் நிதியைப் பயன்படுத்தியதால் கோயில் உபரி நிதி ரூபாய் 107 கோடியிலிருந்து  ரூபாய் 62 கோடியாகக் குறைந்துவிட்டதாக வாதிட்டார். மேலும் "கோயிலில் முன்மொழியப்பட்ட சில கட்டடங்கள், இந்தியத் தொல்லியல் துறையால் பாதுகாக்கப்படும் நாயக்கர் மகால் போன்ற தொல்லியல் சின்னங்களுக்கு மிக அருகில் அமைந்துள்ளதால் இக்கட்டுமானங்களை சட்டப்படி அனுமதிக்க கூடாது" என வாதிட்டார்.

வழக்கில் அனைத்து தரப்பு வாதங்களையும் கேட்ட நீதிபதிகள் அனிதா சுமந்த் &  சி.குமரப்பன் அமர்வு 23 சனவரி 2026 அன்று வழங்கிய தீர்ப்பில் "கள்ளழகர் கோயிலில் அறங்காவலர் குழு இல்லாமல் உபரி நிதியைப் பயன்படுத்தி வளர்ச்சிப் பணிகளை நிறைவேற்றுவதற்கு அரசு முடிவு செய்துள்ளது என்பது கோயில் நிதியை தமிழ்நாடு அரசின் தனிப்பட்ட சொத்தாகக் கருத முடியாது" எனத்தீர்ப்பு கூறியதுடன்,  கோயில் கட்டுமானங்கள் தொடர்பாக தமிழ்நாடு அரசின் அரசாணையை ரத்து செய்ததுடன், தொடரும் கோயில் கட்டுமானப் பணிகளை உடனடியாக நிறுத்தி, கட்டுமானங்களை அகற்றவும் ஆணையிட்டுள்ளனர்.
இதனையும் காண்க
 மதுரை கள்ளழகர் கோயில்
 பழமுதிர்சோலை முருகன் கோயில்
 இராக்காயி அம்மன் கோயில்
 நூபுர கங்கை தீர்த்தம் 
மேற்கோள்கள்

பகுப்பு:தமிழ்நாட்டில் வழக்குகள்